﻿ Credintele false, superstitiile si magia Despre falsul misticism Omul inainte de caderea in pacat nu avea o cunoastere patimasa, cunoastea lumea prin Dumnezeu si nu in afara relatiei cu El. Omul din ziua de astazi se multumeste cu franturi din realitate, iar daca face un “efort” in a privi lumea ca pe un intreg recurge la magie si superstitie. Superstitiile sunt o mostenire din paganism, in care se practica pe scara larga, prezicerile si invocarile magice ale puterilor suprafiresti, din convingerea ca zeii pot fi siliti prin anumite cuvinte si gesturi, sa comunice viitorul si sa vina in ajutorul celor care ii cheama. Traim inca in plin paganism, viata noastra este sufocata de falsele credinte. E inca foarte inradacinata in subconstientul nostru si manifestata in practici, credinta in interventia unor forte nevazute care nu au nimic de-a face cu invatatura crestina. La Osea IV, 12 Dumnezeu mustra pe evrei ca “intreaba lemnul”. Se aruncau bete in aer si din pozitia lor in urma caderii, se tragea o concluzie. Astazi avem ceva asemanator in datul in carti. De asemenea se citea viitorul in pahar: “Pentru ce ati furat cupa din care bea stapanul meu si din care el ghiceste?” (Geneza XLIV, 5). Ceva asemanator avem cu ghicitul in cafea. Tot in prezicerea viitorului sta si considerarea anumitor zile ca norocoase pentru inceperea unei activitati, iar a altora ca lipsite de noroc. Martea este socotita o zi nenorocoasa, in vechime ea era inchinata lui Marte zeul razboiului. Multi se tem de numarul 13. Avem in Occident hoteluri unde la camere intalnim numarul 12 bis si nu 13. Teama isi are poate cauza in faptul ca Iuda care era al 13 - lea l-a vandut pe Hristos. Se pierde din vedere ca dupa Inaltarea lui Hristos au fost 13 Apostoli ( s-au adaugat Matia si Pavel), si prin ei lumea a fost adusa la crestinism. Si visul a ajuns sa joace un rol important in viata omului. Insa, sensul visurilor nu-l cunoastem, de cele mai multe ori ele au o cauzalitate organica sau pshihologica. Prezicatorii atribuie visurilor rosturi revelatorii. Pentru ca se credea ca prin vise isi comunica zeii vointa, oamenii cautau permanent sa aiba visuri revelatorii. Dormeau pe mormitele celor decedati si considerau visurile de acolo drept comunicari ale celor din lumea de dincolo. In loc de a cauta vindecarea prin rugaciune si prin indreptarea vietii - dar si prin mijloacele naturale ale medicinei, omul cauta vindecarea fara nici un efort moral si intelectual. Crestinismul are la baza Revelatia divina care s-a produs in mare parte prin viziuni. Dar ele se caracterizeaza prin: sunt lipsite de o forma asemanatoare formelor din lume, sunt rare si servesc unui scop de mare misiune si presupun o curatire desavarsita de patimi. Ca lumea supranaturala nu are forme asemanatoare celor pamantesti si ca in general nu se face cunoscuta prin astfel de forme, ne spune Sfantul Apostol Pavel. In rapirea sa in al treilea cer, a auzit cuvinte de nespus, care nu-i sunt date omului sa le rosteasca (II Cor.XII,4). Iar despre bunatatile vietii viitoare spune:”ochiul nu le-a vazut si urechea nu le-a auzit si la inima omului nu s-a suit”(I Cor II, 9). Desigur Patericul admite si aratari ceresti. Sfantul Simeon Teologul vorbeste adeseori cu Hristos in lumina, iar in cursul disputei isihaste Biserica noastra a formulat invatatura despre vederea luminii dumnezeiesti. Faptul ca vorbim de vederi, dar ca ele sunt rare, ni se arata ca Dumnezeu nu suspenda ordinea naturala, dar o face intr-un mod cu totul supranatural si in vederea mantuirii. Sfantul Apostol Pavel a avut o singura rapire si vorbeste o singura data despre ea si abia dupa 14 ani silit de cei care ii contestau autoritatea, dar si atunci o anunta simplu fara a o descrie in amanunte. Scrierile ascetice daca vorbesc de rapire sau de vederea luminii dumnezeiesti, considera ca acestea nu pot avea loc decat dupa curatirea de patimi. Ignoranta este mediul propice de raspandire a falsului misticism. Acest fals misticism coboara supranaturalul, transformandu-l in ceva obisnuit. Credinta luminata este aceea care nu-I atribuie lui Dumnezeu nici una din insusirile si functiile naturii. A pune manifestarile lui Dumnezeu in rand cu manifestarile naturii, inseamna a uita ca trebuie sa trecem prin granite invierii, ca si Hristos, pentru a ne intalni cu lumea supranaturala. Afirmand intalnirea noastra cu Hristos in ordinea naturala, inseamna a uita ca El a intrat prin inviere in alta ordine. Cei ce vad minuni si vederi la tot pasul au schimbat marirea lui Dumnezeu celui nestricacios, cu asemanarea omului celui stricacios” (Rom I,23). Credinciosul asteapta scaparea de anumite greutati, nu de la o indreptare a vietii sale, ci de la miracole care il dispenseaza de eforturi morale in vederea indreptarii vietii sale. INDOIALA IN CREDINTA Credinta vine din auz si auzul prin cuvântul lui Dumnezeu, spune Sfânta Carte. Credinta vine din cuvânt. Credinta noastră în Dumnezeu ne vine si se întăreste în noi din predica preotului la biserică, din sfaturile date de bătrâni, din citirea cărtilor sfinte si mai ales din cuvintele si învătăturile pe care le auzim si le citim zilnic din Sfânta Evanghelie. Dar în Sfânta Scriptură auzim că unii sfinti, din Vechiul si Noul Testament, s-au îndoit în credintă. Asa s-a îndoit Avraam. Căci atunci când i-a zis Domnul: Eu sunt Domnul Care te-a scos din Urul Caldeii, ca să-ti dau pământul acesta de moste-nire..., a zis Avraam: Stăpâne Doamne, pe ce voi cunoaste că-l voi mosteni?... Atunci a zis Domnul către Avraam: Să stii bine că urmasii tăi vor fi pribegi în pământ străin, unde vor fi robiti si apăsati patru sute de ani (Facerea 15, 7, 13). Si au stat în robie 430 de ani. De aceea a întrebat Moise: "De ce, Doamne, au trecut cei 400 de ani, că s-au împlinit anii?" Si a zis Dumnezeu: "Anii s-au împlinit, dar canonul pentru păcatele poporului, nu". Deci, în loc de 400 de ani, le-a dat canon de stat în robie 430 de ani. De ce n-a murit Moise în pământul făgăduintei, ci a murit la muntele Nebo? Căci Moise, care a condus poporul acela, a fost cel mai blând om de pe fata pământului, cum se spune la Numerii: Moise însă era omul cel mai blând dintre toti oamenii de pe pământ (Numerii 12, 3). Pentru o greseală nu a intrat în pământul făgăduintei. Pentru o greseală l-a pedepsit Dumnezeu să nu treacă Iordanul: pentru că s-a îndoit la stânca Rafidim. Că Dumnezeu i-a spus: Ia toiagul si adună obstea, tu si Aaron, fratele tău, si grăiti stâncii înaintea lor si ea vă va da apă; si le veti scoate apă din stâncă si veti adăpa obstea si dobitoacele ei. A luat deci Moise toiagul din fata Domnului, cum poruncise Domnul. Si a adunat Moise si Aaron obstea la stâncă si a zis către obste: Ascultati, îndărătnicilor, au doară din stânca aceasta vă vom scoate apă? Apoi si-a ridicat Moise mâna si a lovit în stâncă cu toiagul său de două ori si a iesit apă multă si a băut obstea si dobitoacele ei. Atunci a zis Domnul către Moise si Aaron: Pentru că nu M-ati crezut, ca să arătati sfintenia Mea înaintea ochilor fiilor lui Israel, de aceea nu veti duce voi adunarea aceasta în pământul pe care am să i-l dau (Numerii 20, 8-12). Pentru îndoiala aceasta, Moise n-a văzut pământul făgăduintei. De ce a suferit Sfântul Simeon Bătrânul 283 de ani, câti ani au fost de la faraonul Ptolomeu Filadelf până la Hristos? Pentru că s-a îndoit. N-a crezut că Hristos Se poate naste dintr-o fecioară. Si i-a dat Dumnezeu canon să mai trăiască 283 de ani ca să vadă pe Cel născut din Fecioară. Asa s-a îndoit si Toma la învierea lui Hristos si a trebuit să fie mustrat oarecum de Hristos: Fiindcă M-ai văzut, Tomo, ai crezut, ferice de cei ce n-au văzut si au crezut. Hristos a pus astfel fericirea a zecea după Înviere, ca să întărească credinta celor ce nu văd dar cred, precum suntem noi si cum trebuie să fie toti crestinii până la sfârsit. Ce spune Apostolul Iacov: Bărbatul îndoielnic este nestatornic în toate căile sale (Iacov 1, 8). Omul îndoielnic care zice: "Oare este sau nu Dumnezeu? Oare este iad, sau nu este?" este ca un nor pe care îl poartă satana cum vrea, căci el nu crede cu fermitate, cu tărie, în existenta lui Dumnezeu. De aceea satana îl duce oriunde. Să vă dau o pildă. A venit un mosneag deunăzi si a zis: - Părinte, în ziua de Sfântul Vasile am văzut la restaurant multă lume. Vor merge toti aceia în iad? Eu cred că nu vor merge toti. I-am răspuns: - Nu crezi dumneata, dar Duhul Sfânt ne spune în psalmi prin gura Sfântului Prooroc David: Că Tu esti Dumnezeu care nu voiesti fărădelegea, nici va locui lângă Tine cel ce vicleneste. Nu vor sta călcătorii de lege în preajma ochilor Tăi. Urât-ai pe toti cei ce lucrează fărădelege (Psalm 5, 4-5). Nu crezi dumneata că Dumnezeu nu-i părtas la fărădelegile noastre? Ce spune Scriptura? Pentru ce ai asezat asezământul de lege al Meu prin gura Ta, iar tu ai urât învătătura si ai lepădat cuvintele Mele înapoia ta? (Psalm 49, 17-18). Si mai zice în psalmi: Pune-voi fărădelegea ta înaintea ta si te voi mustra. Hristos a spus: Intrati pe poarta cea strâmtă, că largă este poarta si lată este calea care duce la pieire si multi sunt cei care o află. Si strâmtă este poarta si îngustă este calea care duce la viată si putini sunt care o află (Matei 7, 13-14). Deci nu te mira că merg multi la joc sau că cei care merg la bine pe cărarea cea strâmtă sunt putini. Tot lucrul bun este rar. Deci nu vă îndoiti de cuvintele Mântuitorului. Nu sta la îndoială când e vorba de a împlini porunca lui Hristos si de a te feri de păcate. Dacă n-a crutat Dumnezeu pe Avraam si pe Moise pentru îndoială, dacă nu l-a crutat pe Toma si pe altii care s-au îndoit, nu ne va cruta nici pe noi. Aceia au fost sfinti si Dumnezeu i-a pedepsit în această viată ca să nu se muncească în vesnicie. Oare câti dintre crestinii de azi nu se îndoiesc în credinta în Dumnezeu? Câti nu caută dovezi si zic: "Nu cred până nu văd!" Câti nu caută să pipăie rănile si coasta Mântuitorului, căutând dovezi ale existentei lui Dumnezeu. Credinta vine din auz, iar nu din pipăire si vedere. Câti dintre crestinii botezati nu zic: "Aici este raiul si iadul! Aici pe pământ este totul!" Si nici când se văd bolnavi, în fata primejdiei, a sărăciei, a mortii si nici măcar la bătrânete nu se întorc la Dumnezeu ca să plângă cu amar ca Petru, viata lor din tinerete, cheltuită în desfrânări, în răutăti si în necredintă. Putini sunt cei ce se pocăiesc de păcate la bătrânete. Cei mai multi mor asa cum au trăit, în îndoială, necredintă si nepocăintă, spre a lor vesnică osândă. Cu adevărat mare este credinta în Dumnezeu, însotită de fapte bune! Dar cei ce zac în îndoială, cad din dreapta credintă apostolică în tot felul de secte si grupări religioase. Multi din cei îndoielnici se smintesc de Biserica întemeiată de Însusi Hristos; se smintesc de Maica Domnului, de Sfânta Cruce, de sfintele icoane si de preoti; se smintesc de sfinti si de cinstea dată lor. Se smintesc de Tainele întemeiate de Hristos, de învătăturile Sfintei Scripturi, pe care o răstălmăcesc după mintea lor, spre a lor osândă si amăgirea multora. Să stăm dar neclintiti în dreapta credintă si să ne bucurăm că suntem fii ai Bisericii lui Hristos de două mii de ani. Necredinciosii se leapădă si caută să vadă pe Dumnezeu cu ochi trupesti; îndoielnicii vor să pipăie rănile Domnului; cei slabi în credintă caută minuni; sectele părăsesc Biserica, răstălmăcesc dogmele credintei si vestesc altă Evanghelie; cei robiti de patimi amână pocăinta, iar noi, fiii învierii si fiii lui Dumnezeu după har, să-I rămânem credinciosi până la sfârsit, stiind că cel ce va răbda toate până la sfârsit, acela se va mântui. Amin. Invaturi corecte si invataturi gresite despre posture si zilele de post Care sunt cele 12 vineri din an care se tin; ce semnificatie au? Cartea cu cele 12 vineri din an este o carte apocrifa, nu este recunoscuta de sfintelesinoade si nu trebuie luata in serios. Oricare ar fi ziua de vineri in care postim, postul este bine primit de Dumnezeu. Vasele care au fost folosite la mancare de dulce, se pot folosi la mancare depost? Vasele care au fost folosite la mancarea de dulce se spala bine si se pot folosi la mancareade post, in afara de lingurile de lemn, care trebuie sa fie deosebite (schimbate). Exista Postul Maicii Domnului de 12 zile pe an afara de 1-14 august ? Afara de postul pe care il stim de la 1 la 14 august , nu exista alt post al Maicii Domnului.Cine a scornit postul acesta, in care intra sambetele si duminicile si chiar unele sarbatori,acela nu a fost crestin ortodox, pentru ca in sambete si duminici nu se ajuneaza, si cineajuneaza sambata si duminica si in sarbatori calca canoanele si in loc de fapta buna sesocoteste pacat. Copiii, de la ce varsta sa tina post, posturi intregi, miercurea si vinerea ? E bine sa se obisnuiasca copiii cu postul de mici, dar tot asa, de la caz la caz; nu putem saimpunem celor bolnavi, mai anemici, rahitici, pentru care mancarea este un medicament. Femeile insarcinate au voie sa manance de dulce in post ? Femeile fie insarcinate, fie lauze sau alaptand au dezlegare sa manance de toate, pentruintarirea pruncului si sanatate. Tinem post in deplasari de serviciu, armata, spitale sau statiuni ? In acest caz faceti tot ce se poate ca sa tineti miercurile si vinerile; cei din statiuni si spitalepot posti numai daca nu sunt anemici si daca nu fac un tratament mai tare, mai greu, carenecesita hrana. Iar cei din armata, concentrati, acestia mananca ce li se da. Trebuie saevitam pe cat se poate sa avem bilet la statiune in timpul posturilor. Ce dezlegari sunt in posturi ? Doar cele mentionate pe calendarul crestin ortodox cumparat de la biserica. Postul iartă păcatele. Postul nu iartă păcatele, ci le iartă Hristos prin preot în Duhul Sfânt. Postul face parte dincurăţia trupească, iar iertarea păcatelor din curăţia sufletească. Cine nu ţine post latinereţe va ţine regim la bătrâneţe! Mai păcat este să pofteşti mâncarea de dulce în zi de post, decât să omănânci. Aceste vorbe circulă mult prin popor şi mare păcat fac cei ce le rostesc oprindu-i pe alţii dea posti. Sa luăm un exemplu: dacă două persoane poftesc a jefui o bancă, nimeni nu-ipoate pedepsi. Dacă însă au făcut-o, vor primi în mod sigur ani grei de puşcărie. La fel esteşi în cazul nostru: a pofti la mâncăruri este numai ispită; a mânca de dulce în post înseamnă călcarea rânduielilor postului. Însă aceste vorbe (mai păcat este să pofteşti decâtsă bagi în gură), vin de la cuvintele Mântuitorului cu referire la adulter (curvie): "Aţi auzitcă s-a zis celor de demult: să nu săvârşeşti adulter). Eu însă vă spun vouă că oricine seuită la femeie, poftind-o, a şi săvârşit adulter cu ea în inima lui "(Matei 5;27-28). Lunea este postul Maicii Domnului. Nu există nicăieri scris că lunea este postul Maicii Domnului. Conform cu porunca a doua aSfintei Biserici Ortodoxe zilele de post rânduite sunt miercurea şi vinerea, pentru camiercuri a fost vândut şi vineri a fost răstignit Domnul nostru Iisus Hristos.Postul de luni este facultativ şi deci va fi ţinut numai de acei creştini care au anumitenecazuri, pentru împlinirea unor dorinţe sau alungarea ispitelor. Cel mai bine ar fi dacă l-ar ţine dumnealor cu binecuvântarea preotului duhovnic, căci altfel pot cădea în păcatul mândriei şi şi-au pierdut astfel toată plata. Cei care au corpul (organismul) sanatos pot posti. Postul de lunea nu este obligatoriu cum e cel de miercuri si vineri. Este insa de folos. Este pacat sa mancam de dulce dupa ce ne-am impartasit in acea zi? Daca mai este inca post, desigur ca nu-i bine. Daca insa postul s-a terminat, putem mancade dulce. De exemplu dacă suntem in postul Adormirii Maicii Domnului care tine intre 01 si15 august si ne impartasim pe 6 august de Schimbarea la Fata, trebuie sa continuampostul. Dar daca ne impartasim pe 15 august de Adormirea Maicii Domnului, putem mancade dulce. Putem face pomana de dulce in posturi sau in zilele de post? Nu, nicidecum. Asa ceva nu se mai numeste pomana, ci chiar este pacat. Invataturi corecte si invataturi gresite despre rugaciune Cand suntem tulburati de ganduri, griji, patimi la rugaciune, trebuie sa neoprim sau sa continuam rugaciunea ? Sa certam la rugaciune pe diavolul pentruganduri ? Daca ne trezim noaptea, putem face rugaciuni in pat? Nu trebuie sa ne oprim, caci tocmai aceasta vrea diavolul, ci sa continuam rugaciunile,rugand pe Dumnezeu sa ne izbaveasca de cel rau. Daca nu se poate face rugaciune altfel,e bine si in pat, cu smerenie si credinta (in cazul bolnavilor, mai ales). Cand se citeste Psaltirea si cine o poate citi ? Psaltirea se poate citi pe toata perioada anului, in afara de perioada de la Craciun laBoboteaza si de la Inviere la Duminica Tomii. Unii recomanda ca Psaltirea sa nu se citeascain sambete si duminici. O poate citi oricine, dar se recomanda spovedanie buna, sa sefereasca de pacate si sa duca o viata duhovniceasca. Celor care stau incurcati in unelepatimi, dracii au puterea sa le faca suparari. Asa ca se recomanda multa curatiesufleteasca si trupeasca; si nu cantitate, psalmi la numar, ci calitate, adica traire si simtirein smerenie. Rugaciunea se combina cu inchinaciuni, metanii sau se face separat ? Rugaciunea trebuie, in primul rand sa fie facuta in liniste, ca sa fie simtita, iar metaniile sefac dupa rugaciune, fie de seara sau dimineata. Dupa fiecare metanie este bine sa se zica orugaciune scurta: „Doamne Iisuse Hristoase Fiul lui Dumnezeu miluieste-ma pe minepacatosul” sau „Prea Sfanta Treime, milostiva fii mie pacatosului!”. Metanii poti face in tottimpul cand ai posibilitate si liniste. Putem cere la rugaciune boala ? In cazuri deosebite, de neintelegere cu trupul, daca nu putem birui anumite patimi si dacaavem evlavie se poate cere boala, dar cand vine boala sa nu cartim. E bine insa sa ceremaltceva, ca nu suntem chiar asa de tari sa rabdam boala fara sa cartim. Aceasta este ometoda extrema de a scapa de pacate. Si nu cumva dupa ce ne vindecam, facem din noupacate? Cum trebuie sa avem tinuta la rugaciune ? Pozitia, zicem in gand sau cu vocetare , in soapta, cu mainile la piept, la pantece, sau ridicate; de unul singur saumai multi? Imbracamintea pentru rugaciune trebuie sa fie cuviincioasa, pentru femei fusta, rochie, sanu fie transparenta, pe cap cu basmaluta, iar barbatii nu in pantaloni scurti, maiou.Rugaciunea se poate face de unul singur sau mai multi, in familie. Rugaciunea se poateface in gand sau cu voce tare, si in soapta, dupa cum e locul si cazul. Sa alegem modul incare ne putem concentra mai bine la rugaciune. Mana stanga se tine la piept iar cu dreaptase face semnul crucii si inchinaciuni. Cand esti singur poti sa stai si cu mainile ridicate larugaciune. Daca ne sculam noaptea si vrem sa facem rugaciune trebuie sa ne spalam pefata si pe maini ? Daca ne sculam noaptea si vrem sa facem rugaciune, e bine sa ne spalam pe fata ca saalungam mai bine somnul. Să nu te închini pe negură sau după ce se lasă întunericul. Acestea sunt lucruri fără nici o legătură cu rugăciunea. Cât de frumos îi explică IisusHristos femeii samarinence că trebuie să ne închinăm "în duh şi adevăr" (Ioan 4;20-24). După rugăciunea de seară nu mai ai voie sa ieşi din camera că nu mai estevalabilă rugăciunea. Vecernia este rugăciunea de seară şi după ea mergem acasă. Oare nu au valoarerugăciunile Vecerniei? Nu este adevărat. Faceţi rugăciunea oricând - înainte sau dupăieşirea din casă, şi dacă vă veţi ruga cu credinţă rugăciunile dumneavoastră vor fi primitede Dumnezeu. Ce este otpustul? Otpustul este partea de incheiere a oricarei slujbe. E de 2 feluri: mic si mare. Ceea ce estescris in unele carti la sfarsitul acatistelor de exemplu, este valabil atunci cand acatistul estecitit in biserica de catre preot. Cand citim acasa, nu e nevoie sa facem otpustul.Mai putem sa zicem in incheierea rugaciunii asa: „Pentru rugaciunile Sfintilor Parintilornostri, Doamne Iisuse Hristoase Fiul lui Dumnezeu miluieste-ne si ne mantuieste pe noi,amin!” (de altfel acestea sunt cuvintele asa-numitului otpust mic). Nu este insa obligatoriusa zicem, dar este bine. Despre magie Magia şi vrăjitoria, pe cât de fascinante au fost privite cu scepticism, dar şi cu curiozitate. Iată zece lucruri despre evoluţia vrăjitoriei, istoria sa, dar şi istoria condamnării de către Biserică. * Vrăjitoria a fost definită ca acel complex de credinţe superstiţioase având drept scop obţinerea intervenţiei unor genii malefice sau a diavolului pentru a comite sacrilegii. * Vrăjitoria reprezintă un fenomen tipic în Europa creştină, deşi există antecedente şi mărturii în culturi necreştine sau precreştine. * Prezenţa practicilor magice este documentată din Paleoliticul superior, la toate civilizaţiile. În culturile orientale era răspândită prezicerea viitorului, dar şi curentele şamanice. * În timpul perioadei elenistice au cuprins spaţiul mediteranean ritualuri magice, astrologice şi alchimiste, care împreună cu elementele filosofice de origine gnostică, într-o sinteză care a funcţionat în mediul arab şi ebraic, au influentat magia medievală şi renascentistă europeană. * În majoritatea secolelor ce au cuprins Evul Mediu, activitatea vrăjitoarelor şi a vrăjitorilor, chiar dacă, oficial, era condamnată, nu a dus, practic la persecuţii. * Începând cu secolele XIV-XV, cei acuzaţi de vrăjitorie au început să fie judecaţi şi condamnaţi la arderea pe rug în cadrul unei persecuţii veritabile, caracterizată prin violenţă, în Germania, Spania, Anglia, avându-i ca autori nu numai pe catolici, dar şi pe protestanţi. * Magia a găsit o puternică opoziţie în Biserică, astfel că magii şi vrăjitoarele, împreună cu ereticii, au reprezentat principala ţintă a tribunalelor Inchiziţiei. * Alături de un aspect rural al vrăjitoriei care a evoluat datorită unui amestec de credinţe păgâne sau precreştine, ca licantropia sau transformarea omului în lup, şi credinţe creştine, dând naştere unor ritualuri ca sabatul şi orgiile demonice, a existat şi un aspect orăşenesc, legat mai mult de fenomenele de posedare de către demoni, la care se reacţiona prin exorcisme. * Începând din secolul al XVIII-lea, asprimea persecuţiilor s-a temperat treptat. O dată cu afirmarea ştiintei în secolul al XVII-lea, magia a fost considerată ca ţinând de domeniul superstiţiilor, Cultura iluministă condamnând nu numai superstiţiile şi ritualurile magice, dar şi persecuţiile împotriva acestora. Despre superstitii Superstitiile au inceput cu secole in urma, cand stramosii nostri incercau sa-si explice circumstantele misterioase sau evenimente prin cunostintele dobandite de-a lungul timpului .De exemplu, inainte de dezvoltarea stiintei care exlica destul de multe lucruri obsnuite din zilele noastre, totusi pentru oamenii acelor timpuri unele lucruri erau considerate ciudate cum ar fi de ce oglinzile arata reflectiile noastre sau de ce ne apar umbre cand este soare, oameni din trecut au motivat ca o umbra sau o reflectie a fost o parte din sufletul lor. Daca cineva a rupt ceva pe care umbra sau o reflectia a aparut, oamenii credeau ca sufletul lor a fost vatamat. Prin urmare, atunci cand o persoana care a spart o oglinda, se considerat ghinion sau un rau mare. Astazi, stim ca reflectiile si umbre nu fac parte din sufletele noastre, dar inca se crede ca a sparge o oglinda este ghinion mare. Deci, o superstiţie este "o credinta sau o practica", care se agata de oameni, chiar si dupa noi cunostinte sau fapte dovedească faptul ca aceste convingeri sunt neadevarate. Superstitia este prejudecata care decurge din credinţa în spirite bune şi rele, în farmece şi vrăji, în semne prevestitoare, în numere fatidice sau în alte rămăşiţe ale animismului şi ale magiei; p. ext. practică superstiţioasă. - Din fr. superstition, lat. superstitio. Ca o adevarată familie lingvistică, superstiţiile se pot împărţii în mai multe categorii: superstiţii legate de casă, de ciclurile vieţii (botez, nuntă, moarte), de corpul uman, de sărbători, de numere şi culori, etc. Despre alte categorii de superstiţii, vă lăsăm pe Dumneavostră să le descoperiţi semnificaţia sau realitatea în "Superstiţii păgâne şi religioase", autor Mecari, Lemi Gemil, editura "Ştefan". O caracteristică principală a superstiţiilor este că acestea sunt specifice omului. De aici vine şi întrebarea: cât de superstiţioşi suntem şi mai ales cât de mult ne lăsăm viaţa organizată de superstiţii şi credinţe? Consider că aproape toţi suntem superstiţioşi într-un fel sau altul, indiferent că este vorba de credinţa noastră "oarba" în lucruri nedemonstrate sau de obiectele pe care le considerăm norocoase şi le purtăm ca talismane. Aici intervine adevărata problemă: cât de mult ne organizăm viaţa pe baze raţionale sau pe astfel de obiceiuri ancestrale, moştenite de la străbuni? Şi mai ales cât de mult, ne influenţează credinţa în superstiţii viaţa de zi cu zi? În general, dacă eşti superstiţios poţi să îţi dai seama că în funcţie de nişte lucruri banale cu care îţi începi ziua poţi să ştii dacă îţi va merge bine sau nu, asta înseamnă superstiţie şi credintă în superstiţii. Dacă ai început să crezi în superstiţii atunci eşti prins în mrejele lor şi vrei sau nu, îţi vor afecta viaţa de zi cu zi. Până în acest moment, nu există dovezi concrete pentru superstiţii, totul porneşte din corelarea unor evenimente pozitive sau negative cu anumite lucruri, iar dacă vrem să credem în astfel de "incidente" o facem fără să avem nici un argument sau vreo explicaţie plauzibilă. Superstiţiile sunt specific umane şi nu sunt influenţate de nivelul intelectual, ci mai degrabă de educaţie (nu de lipsa ei) şi de personalitate. În momentul în care îşi doreşte ceva foarte mult, omul este dispus să creadă şi să încerce să satisfacă aceste credinţe, să verifice prin intermediul unora anumite aspecte ale reuşitei lui. Superstiţiile se bazează pe rămăşiţe ale magiei şi animismului, pe concepţii retrograde, neconforme cu nivelul cunoaşterii ştiinţifice, pe admiterea forţei spiritelor bune şi rele, a miracolelor, farmecelor, vrajilor, semnelor prevestitoare, numerelor fatidice etc. Originea, sursele care au alimentat superstiţiile, evoluţia acestora sunt cercetate temeinic de etnografie şi antropologie, care au realizări importante în acest domeniu, descoperindu-se sensurile unor credinte mitico-magice străvechi desacralizate. Ştiinţa a dovedit cu deplină forţă că stă în puterea omului să aprofundeze cunoaşterea legilor naturii, să investigheze mai temeinic materia, să pătrundă în tainele cele mai ascunse ale vieţii. Nu există nici un domeniu în care ştiinţa să nu aibă acces şi mai ales să nu rezolve problemele cunoaşterii. De acest context, superstiţiile care nu au nici o legătură cu realitatea, cu experienţa concretă a umanităţii, se detaşează ca un produs anacronic, de origine mistică, fără argumente cât de cât justificatoare. În faţa prestigiului ştiinţei, a puterii raţiunii, orice gest superstiţios dincolo de încărcătura sa antagonică, apare ca o expresia de respingere a valorilor gândirii umane, a produselor raţiunii obţinute cu uriaşe sacrificii de-a lungul îndelungatei istorii a omenirii. În mod particular, vom discuta relativ sumar despre superstiţiile legate de jocul la loto. Toată lumea visează să câştige premiul cel mare la Loto 6/49, dar realizarea acestui vis devine şi mai dificilă când la mijloc nu este vorba doar de noroc. Pentru îndeplinirea acestui vis, majoritatea persoanelor care joacă la Loto au dezvoltat diverse superstiţii pentru a atrage norocul de partea lor. Astfel, unele persoane completează biletul cu acelaşi pix de fiecare dată, fie merg la aceeaşi agenţie Loto, sau îşi cumpără bilet îmbrăcaţi cu aceleaşi haine, sau joacă aceleaşi numere în speranţa că într-o zi vor ieşi câştigătoare. Alţii preferă să creadă în întâmplarea norocoasă sau în semnele destinului: ei aleg numerele străzii sau autobuzului pe care le-au vazut înainte de a intra în agenţia loto sau îşi încredinţează şansa bilelor sau jetoanelor pe care le extrag aleatoriu în aceeaşi agenţie. Majoritatea jucătorilor ezită să îşi completeze biletele loto cu numere ivite din "inspiriţia lor creatoare". O nemărturisită superstiţie îi face să creadă că, pentru a câştiga, trebuie să fenteze soarta sau să profite de ea într-un moment de neatenţie. Cea mai frecventă opţiune sau superstiţie a românilor jucători la Loto rămâne alegerea datelor de naştere sau ale altor evenimente importante din viaţa fiecăruia. Să joci numerele pe care le-ai visat cu o noapte înainte sau să joci scheme logice, reprezintă alte metode de a-ţi încerca şansele. Iar dacă te mănâncă în zona feselor este semn de de mare noroc, şi trebuie neăpărat să-ţi încerci norocul la loto. Cele mai comune superstitii : 1 - Ac - Este un semn de bine daca ai gasit un ac indoit. 2 - Acelasi cuvant - Daca spuneti acelasi cuvant in acelasi timp cu o alta persoana, puneti-va o dorinta. 3 - Ajun de Anul Nou - Ceia ce face-ti in ajun de Anul Nou ve-ti face tot anul. 4 - Anul Nou - Acel obiect pe care il tii in mana de Anul Nou, la 12 noaptea, sau cel pe care pui mana imediat dupa ora 12 va fi cel mai important plan al vietii tale in anul care vine. Daca tii bani in mana, vei merge bine cu banii tot anul, daca iti tii iubita de mana, iti va merge bine cu dragostea tot anul, daca tii paharul in mana, va fi un an vesel. 5 - Anul Nou prima zi - Imbracati ceva nou, nu spargeti nimic, nu imprumutati bani si nu faceti datorii, nu plangeti. 6 - Ata rosie - O ata rosie prinsa la incheietura mainii copilului sau chiar a unui animal alunga deochiul. 7 - Baie de Craciun - Se zice ca daca faci baie in ziua de Craciun vei ramane curat tot anul. 8 - Bani - Daca dai bani de luni, vei cheltui toata saptamana iar daca primesti bani de luni iti va merge bine toata saptamana. 9 - Bani - Aduce ghinion sa intri in noul an fara nici un ban in buzunar. 10 - Botez - Apa in care este botezat copilul trebuie turnata la radacina unui pom imediat dupa botez, aduce noroc. In apa in care este scaldat copilul a doua zi dupa botez, nasii pun diverse obiecte prin care ursesc copilului viitoarea soarta. Pot pune flori, bani de argint, miere, fructe si alte simboluri prin care atrag asupra copilului trasaturile sale viitoare: noroc, frumusete etc 11 - Buburuza - Buburuzele sunt considerate aducatoare de noroc daca ti se aseaza in palma. Aduce noroc sa gasesti o buburuza. Aduce ghinion sa omori o buburuza. 12 - Bufnita - Este semn rau daca vezi o bufnita ziua. 13 - Cai - Caii albi sunt intotdeauna considerati aducatori de noroc, fie ca ii vezi, fie ca ai unul. 14 - Caine - Daca un caine urla la o usa, e semn de moarte. 15 - Caine alb - Daca vezi un caine alb inainte de amiaza, e semn bun. 16 - Calcatul pe picior - In biserica, in timpul ceremoniei religioase, unul din miri il calca pe celalalt pe picior. Se spune ca cel care va reusi acest lucru, va fi stap 17 - Calendar - Aduce ghinion sa agati calendarul inainte ca noul an sa inceapa. 18 - Capul - Daca te doare puternic capul din senin, casti in continuu, fara sa-ti fie somn, daca iti curge sange din nas sau ai stari de voma fara motiv, daca ti se congestioneaza fata, iti tiuie urechile, ai putea fi deochiat. 19 - Casatorie - Cei cu doua vartejuri de par in crestet se vor casatori de mai multe ori. 20 - Ciori - Ciorile sunt considerate semn rau. 21 - Coltul mesei - Se spune despre cel care se aseaza la coltul mesei ca nu se va casatorii. 22 - Copii - Copiii nascuti in luna mai sunt bolnaviciosi si nu au viata usoara. Daca primul dinte al unui copil iese pe gingia de jos, va avea viata lunga. Nu e bine ca un copil sa fie botezat cu acelasi nume a unui frate care a murit. Copiii nu trebuie lasati sa se uite in oglinda pana la varsta de un an, caci se pot deochia singuri. 23 - Copil vazut prima data - Atunci cand un copilul nou nascut este vazut prima data, trebuie oferiti bani care se pun in scutec sau in leagan pentru somn bun. 24 - Cosar - Este un semn norocos sa intalnesti un cosar. Pune-ti o dorinta cand vezi unul, pentru ca se va indeplini. 25 - Covoare, rufe - Se zice ca nu este bine sa bati covoarele dupa asfintit sau sa intinzi rufele spalate dupa asfintit. 26 - Craciun si Anul Nou - Nu e bine ca intre Craciun si Anul Nou sa se tricoteze, sa se coase, sa se spele rufele 27 - Datorii - Este bine sa nu va gaseasca Anul Nou cu datorii, altfel veti avea datorii tot anul. 28 - Fata de masa - Se zice ca daca scuturi fata de masa dupa apusul soarelui vei ramane ne casatorit. 29 - Femeia gravida - Femeia gravida nu trebuie sa atinga animale, nu trebuie sa fure, altfel copilul ei va purta un semn din nastere. 30 - Gardul - Este semn rau daca vantul ti-a daramat un gard. 31 - Gunoiul de Anul Nou - Nu trebuie sa aruncati nimic din casa in prima zi de an nou, nici macar gunoiul! E bine ca ceva sau cineva sa va intre in casa in prima zi din anul nou, nu sa iasa. 32 - Iti ard obrajii - Daca ti se imbujoreaza si iti ard obrajii fara motiv, se zice ca cineva vorbeste despre tine. 33 - Jocuri de noroc - Vei avea noroc daca joci jocuri de noroc cu carti imprumutate sau stai la masa de joc pe o batista. Iti va aduce ghinion la jocurile de noroc daca fluieri in timpul jocului sau daca iti cade o carte pe jos. 34 - Manusi - Iti va aduce noroc o pereche de manusi pe care le-ai primit sau le-ai gasit. Este semn rau daca pierzi o manusa sau dai cuiva o pereche de manusi. 35 - Masa - Se zice ca cel ce se va aseza la masa in coltul acesteia nu se va mai casatorii. 36 - Matura - Daca te-ai mutat dintr-o casa nu-ti lua cu tine matura veche, este bine sa iti cumperi alta noua si pe ce-a veche sa o arunci. Iti va aduce ghinion daca imprumuti matura cuiva. 37 - Maturat, gunoi - Daca cineva este maturat peste picioare se spune ca acela nu se va mai casatori, iar acela care va trece peste gunoiul strans nu va avea parte de nunta. 38 - Mireasa - Daca mirele scapa verigheta la ceremonie atunci casatoria este una blestemata. 39 - Moneda - Este ghinion daca ridici o moneda de pe jos care este cu stema in sus. Daca aceasta este cu stema in jos poti sa o ridici pentru ca moneda este una norocoasa. 40 - Moneda - Este ghinion daca ridici o moneda de pe jos care este cu stema in sus. Daca aceasta este cu stema in jos poti sa o ridici pentru ca moneda este una norocoasa. 41 - Moneda gaurita - Iti va aduce noroc daca porti cu tine o moneda gaurita. 42 - Moneda in buzunar - Se zice ca este bine sa porti tot timpul o moneda in buzunarul de la haina. 43 - Monede - Iti vor aduce ghinion daca ai monede in ambele buzunare. Aduce noroc daca arunci o moneda intr-o fantana. 44 - Nastere - Daca un copil se naste cu picioarele inainte, acesta va avea puteri magice sau vindecatoare deosebite. 45 - Nasul - Daca te mananca nasul, anunta suparare. Dar mai exista si varianta ca daca te mananca nasul, cineva vine sa te vada. 46 - Noaptea de Anul Nou - In Noaptea dintre ani poarta ceva rosu, iti va aduce noroc. 47 - Nou nascuti - Copii nascuti de Craciun sau de Anul Nou sunt foarte norocosi. 48 - Numarul 13 - Sunt persoane care evita sa foloseasca cifra 13 pentru a desemna zilele din calendar, numerele de strazi sau de apartament, folosind astfel numarul 12 bis. Ai ghinion daca numele tau are 13 litere. 49 - Numarul 7 - Numarul 7 are multe superstitii in diverse culturi. Lui Dumnezeu I-au trebuit 7 zile pentru a crea lumea, de aceea orice asociere cu acest numar este considerata a fi de bun augur. Al 7-lea fiu al celui de-al 7-lea fiu intr-o familie este considerat a fi cel mai norocos om. Ai noroc daca numele tau are 7 litere. 50 - Nunta - Aduce noroc daca plangi la nunta sau la botez, iar daca in ziua nuntii ploua se zice ca vei avea o viata imbelsugata. Nunta facuta in luna mai nu va tine mult. 51 - Ochiul - Daca ti se zbate ochiul drept, este de bine. Daca ti se zbate ochiul stang, este de rau. 52 - Oglinda - Daca spargi o oglinda e un lucru ingrozitor, pentru ca sapte ani de nenorociri se vor abate peste tine timp de 7 ani de acum incolo. Se zice ca exista si metode de a evita consecintele spargerii unei oglinzi. Trebuie sa culegi cu grija toate cioburile si sa le arunci intr-un rau. Doar asa ghinionul va fi spalat. 53 - Oglinda - Aduce ghinion sa iti vezi chipul intr-o oglinda la lumina de lumanare. Este semn de ghinion daca primesti in dar o oglinda. 54 - Paianjen - Daca ai norocul sa iti cada o panza de paianjen pe fata sau pe haine, atunci vei primi bani. 55 - Palarie - Se zice ca iti va purta ghinion o palarie pe care o asezi pe masa sau pe pat. 56 - Palma - Daca te mananca palma dreapta, dai bani in curand. Daca te mananca palma stanga, vei primi bani. 57 - Pantofi - Se spune ca daca asezi pantofii in pat acestia iti vor aduce ghinion. Este bine sa arunci cu un pantof vechi dupa cel ce pleaca de acasa, pentru a abate norocul asupra sa. - Nu este bine sa mergi incaltat numai cu un pantof, sau cu pantofi diferiti, pentru ca asta ar putea aduce moartea unuia dintre parinti. Nu lasati pantofii incrucisati cand va descaltati pentru ca e semn de ghinion. 58 - Pantofi Craciun - Aduce ghinion sa porti pantofi noi de craciun 59 - Parul - Se zice ca daca in timp ce iti perii parul, pieptenele cade pe jos, vei avea mari dezamagiri. 60 - Pasare - Pasarea care bate la geam este semn de moarte. 61 - Patul - Daca ai inceput sa faci patul nu te opri inainte sa il termini ca sa faci altceva, altfel este semn de ghinion. Aduce ghinion sa nu iti faci patul duminica. 62 - Peste - La pescuit, aduce noroc daca arunci primul peste prins inapoi in apa. 63 - Pisica - Daca iti intra in casa o pisica tigrata sau una cenusie, e semn ca vei intra in posesia unei mari sume de bani. Daca pisica isi spala fata cu laba, anunta musafiri. Daca ineci o pisica, vei muri inecat. 64 - Pisica alba - Aduce noroc sa vezi o pisica alba cand te duci la scoala. Aduce ghinion sa vezi o pisica alba noaptea 65 - Pisica neagra - Daca o pisica neagra se indreapta spre tine e semn de noroc, dar daca iti taie calea, ia norocul cu ea. Aduce noroc sa ai pisica neagra in casa, sa atingi o pisica neagra, sa iti intre in casa o pisica neagra, sa te intampine o pisica neagra la usa cuiva, sa vezi trei pisici negre la rand 66 - Podea - Daca ai varsat apa pe podea nu este bine sa stergi apa cu piciorul. 67 - Portofel - Aduce ghinion sa daruiesti cuiva un portofel fara nici o moneda in el. 68 - Potcoava - Potoava in general este aducatoare de noroc, unii le pun chiar deasupra usii la intrare. Daca gasesti o potcoava te poti considera un om norocos, mai ales ca in zilele noastre acestea sunt foarte rare. Daca pui o potcoava deasupra usii de la intrare in casa , nu uita sa pui potcoava cu capete in sus. 69 - Prima persona in casa de Anul Nou - Prima persoana care va suna sau va bate la usa in prima zi din noul an trebuie primita. Daca prima persoana care va intra in casa e femeie - va fi un an prost, daca e barbat - va fi un an norocos. 70 - Sarea - Daca presari sare pe pregul unei case noi aceasta va proteja casa de rau. Este un de bine daca aduci cu tine sare intr-o casa noua. Daca versi sarea pe masa este semn de cearta. 71 - Scara - Nu trebuie sa treci pe sub o scara, de orice fel ar fi ea, de zugrav, de biblioteca, de lemn pentru urcat in copac. Daca treci pe sub ea, pune-ti o dorinta cand esti sub scara. 72 - Scari - Aduce ghinion sa urci o scara cu numar par de trepte.Nu e bine sa te intorci din drum cand mergi pe scari sau sa depasesti pe cineva care merge pe aceeasi scara. 73 - Steag - Un steag nu trebuie sa atinga nici o data pamantul. Aduce ghinion. 74 - Talpa - Daca te mananca talpa de la piciorul drept, se anunta o calatorie. 75 - Topor - Se zice ca nu este de bine daca aduci toporul in casa, toporul in casa este semn de rau. 76 - Tuns in vinerea Pastelui - Se spune ca daca te tunzi in vinerea Pastelui, nu vei avea dureri de cap tot anul 77 - Umbrela - Nu este bine sa deschizi o umbrela in casa, nu darui cuiva o umbrela pentru ca este un cadou cu ghinion. Tot semn de ghinion este daca asezi umbrela pe masa sau in pat. 78 - Urechea - Daca te mananca urechea dreapta, cineva te vorbeste de bine. Daca te mananca urechea stanga, te vorbeste de rau. 79 - Usa - Se zice ca este ghinion sa iesi dintr-o casa pe alta usa decat pe cea pe care ai intrat. 80 - Vaci - E bine sa intalnesti turme de vaci pe drum. 81 - Vinerea Mare - Se spune ca lumanarea cu care s-a mers la biserica de Inviere trebuie pastrata peste an. Se aprinde in timpul furtunilor, pentru a proteja casa de pagube. Cel care moare in vinerea Pastelui, va ajunge direct in rai 82 - Zilele de 13 - Sunt considerate aducatoare de nenorociri, boala, ghinion, se crede ca este cu mult mai rau daca este 13 martie si pica intr-o vineri. 83 - Ziua nuntii - Este semn bun daca in ziua nuntii vezi un curcubeu sau intalnesti o pisica neagra ori un cosar. Este semn rau daca in ziua nuntii vezi un calugar sau o maicuta. 